มวลมี 2 สาขาไม่ห่างกันมากคะ สาขานึงอยู่ตรงสี่แยก สาขาที่ทานวันนี้อยู่ตรงข้ามโรงพยาบาลสัตว์กรุงเทพ ตรงที่กลับรถพอดี 

เมนูก็เหมือนร้านส้มตำทั่วๆไปคะ ส่วนตัวที่เคยทาน 2 สาขา ชอบสาขานี้เรื่องรสชาติและความสะอาด วันนี้อาหารได้ไวมากเพราะลูกค้าน้อย 

อาหารที่สั่งมามี ส้มตำไทยไข่เค็ม 2 ที่ ตับหวาน 2 ที่ ปลาหมึกไข่นึ่งมะนาว หมูย่าง 2 ที่ คอหมูย่าง หอยแครงลวก จิ้มจุ่ม ปากเป็ดทอด ไก่ทอดเกลือ ลาบหมู ข้าวเหนียว 4 ที่(ได้เยอะ) น้ำแข็ง 2 ถัง น้ำเปล่า 2 ขวด เป๊ปซี่ลิตร 1 ขวด 

อาหารรสชาติดีทุกจานคะ เอาเผ็ดมากน้อยได้ตามสั่ง วันนี้ปากเป็ดเหนียวไปหน่อย แต่รวมๆโอเค

เชคบิลมา 1,400฿ ทาน 7 คนตกคนละ 200฿ ราคาโอเคมากๆ เทียบกับปริมาณอาหารแต่ละจานที่ได้ไม่น้อย ความสะอาดคอนเฟริมจากคนธาตุอ่อนท้องเสียง่ายอย่างเราคะ